B4-0770, 0779, 0786, 0789, 0798, 0821 και 0824/96

Ψήφισμα σχετικά με το Μπουρούντι

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την κατάσταση στο Μπουρούντι, ιδίως δε το ψήφισμά του της 12ης Οκτωβρίου 1995 σχετικά με τη δολοφονία δύο ιεραποστόλων και μιας εθελόντριας ((ΕΕ C 287 της 30.10.1995, σελ. 199)),

Α. εκφράζοντας βαθεία ανησυχία εξ αιτίας των συνεχιζομένων κρουσμάτων βίας στου Μπουρούντι, βίας η οποία μπορεί να οδηγήσει σε ευρείας κλίμακας σύγκρουση και αποτελεί σοβαρή απειλή για τη σταθερότητα σε ολόκληρη την περιοχή,

Β. μαθαίνοντας με αγανάκτηση και βαθειά συγκίνηση για το θάνατο των Juan Ruffino, Reto Neuensshwander και Cιdric Martin, απεσταλμένων του Ερυθρού Σταυρού στο Μπουρούντι σε ενέδρα στην επαρχία Cibitoke όπου βοηθούσαν χιλιάδες εκτοπισμένων,

Γ. θορυβημένο για την κλιμάκωση της εγκληματικής βίας σε βάρος του ανθρωπιστικού προσωπικού στο Μπουρούντι, φοβούμενο ότι οι απειλές αυτές θα οδηγήσουν στην αποχώρηση της διεθνούς παρουσίας, με τον κίνδυνο δημιουργίας ανοιχτής σύγκρουσης που συνεπάγεται κάτι τέτοιο,

Δ. εκφράζοντας την έντονη ανησυχία του για τις δυσχέρειες που αντιμετωπίζουν οι περισσότερες ανθρωπιστικές οργανώσεις προκειμένου να παράσχουν βοήθεια στον πληττόμενο άμαχο πληθυσμό, και οι οποίες οφείλονται κυρίως στην έλλειψη ασφάλειας και έχοντας υπόψη ότι πολλές από τις οργανώσεις αυτές υποχρεώθηκαν να εγκαταλείψουν τη χώρα,

Ε. υπενθυμίζοντας την πλήρη υποστήριξή του στους νόμιμους δημοκρατικούς θεσμούς του Μπουρούντι που προσπαθούν να καταστήσουν σεβαστή την «Κυβερνητική Σύμβαση» της 10ης Οκτωβρίου 1994 και να αφοπλίσουν τις ανεξέλεγκτες ομάδες εξτρεμιστών που σπέρνουν τον τρόμο στη χώρα,

1. καταδικάζει απερίφραστα τη δολοφονία των τριών Ελβετών μελών της ΔΕΕΣ (Διεθνούς Επιτροπής Ερυθρού Σταυρού) και κάθε άλλη δολοφονία και πράξη βίας κατά του αμάχου πληθυσμού από συμμορίες εξτρεμιστών καθώς και από στοιχεία εντός του στρατού[semigr ]

2. ζητεί να διεξαχθεί αμέσως ενδελεχής και αντικειμενική έρευνα για το θάνατο των τριών μελών της ΔΕΕΣ[semigr ]

3. εκφράζει τα συλλυπητήριά του στις οικογένειες των θυμάτων και την ΔΕΕΣ[semigr ]

4. αποτίει φόρο τιμής στο θαρραλέο έργο όλου του ανθρωπιστικού προσωπικού, τόσο στο Μπουρούντι όσο και σε άλλες χώρες, υπό συνθήκες ιδιαίτερα δυσχερείς στην υπηρεσία του τοπικού πληθυσμού[semigr ]

5. ζητεί από την Επιτροπή να διατηρήσει τις δράσεις της στον τομέα της ανθρωπιστικής βοήθειας, όπου χρειάζονται, να δημιουργήσει τους απαραίτητους μηχανισμούς για την προστασία του προσωπικού και των αποστολών βοήθειας και να διατηρήσει η Επιτροπή την εκπροσώπησή της στο Μπουρούντι[semigr ]

6. απευθύνει έκκληση, για άλλη μια φορά, σε όλα τα αντιμαχόμενα πολιτικά κόμματα, προκειμένου να θέσουν τέρμα στη βία και να αρχίσουν ειλικρινή και εποικοδομητικό διάλογο για την εξεύρεση πολιτικής, δημοκρατικής και ειρηνικής λύσης στα προβλήματα του Μπουρούντι[semigr ]

7. παροτρύνει τη διεθνή κοινότητα και ιδίως την ΕΕ να αναλάβουν επειγόντως συγκεκριμένη δράση για να προληφθεί μια περαιτέρω κλιμάκωση της βίας, ήτοι μέσω:

- της συγκροτήσεως διεθνούς δυνάμεως των Ηνωμένων Εθνών που θα είναι έτοιμη να παρέμβει, εάν χρειασθεί, σύμφωνα με την πρόταση του Γενικού Γραμματέα των ΗΕ που υποστηρίζεται από τον Οργανισμό Αφρικανικής Ενότητας (ΟΑΕ)[semigr ]

- της πλήρους τηρήσεως του συνολικού σχεδίου δράσεως της ΕΕ που συμφωνήθηκε στο Carcassonne και της εφαρμογής αποτελεσματικής κοινής πολιτικής της ΕΕ στην Περιοχή των Μεγάλων Λιμνών[semigr ]

- της παροχής βοηθείας για την αποκατάσταση της λειτουργίας ενός αποτελεσματικού συστήματος απονομής δικαιοσύνης για να σπάσει ο φαύλος κύκλος της ατιμωρησίας[semigr ]

8. υποστηρίζει με πεποίθηση τις προσπάθειες του πρώην Προέδρου της Κένυα Julius Nyerere που κατέληξαν σε άμεσες διαπραγματεύσεις μεταξύ των αντιμαχομένων μερών, καθώς και τη δράση του Ειδικού Απεσταλμένου της Ευρωπαϊκής Ένωσης[semigr ] ζητεί από το Συμβούλιο και την Επιτροπή να προβούν σε πολιτικά και διπλωματικά διαβήματα ώστε να μπορέσουν οι πρωτοβουλίες αυτές να οδηγήσουν το Μπουρούντι στην ειρήνη και τη σταθερότητα[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τη Γενική Γραμματεία της ΑΚΕ, την κυβέρνηση του Μπουρούντι και τους Γενικούς Γραμματείς του ΟΗΕ και του ΟΑΕ.